gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8115, del 29-08-2017 (2017/7023)

Notificació de la sentència dictada en el procediment de mesures provisionals coetànies número 1835/2016.
---------------------------------------------------------------------------------------------------------

### Dades del document

Número de DOGV
:   8115

Data del DOGV
:   29-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7023


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de mesures provisionals coetànies número 1835/2016. [2017/7023]  
Demandant: Yasira Ferrer Llop.  
Procuradora: María Jesús Margarit Pelaz.  
Demandat: Allen Ifeany Anigbogu.  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, que en el judici a què es fa referència s??ha dictat la resolució que, literalment, és com segueix:  
  
«Part dispositiva  
Atés el que s'ha exposat, José Luis Conde-Pumpido García, jutge de Primera Instància número 7 de Castelló de la Plana, adopte les mesures provisionals següents respecte del fill menor de Yasira Ferrer Llop i Allen Ifeanyi Anigbogu:  
- Atribuïsc a la mare la guarda i custòdia i l'exercici exclusiu de la pàtria potestat respecte del fill menor, J. A.  
- No establisc cap règim de visites entre pare i fill.  
- El pare abonarà, en concepte de pensió d'aliments per al seu fill i des de la data de la interposició de la demanda (14.11.2016), la suma de 200 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus de consum.  
  
- Les despeses extraordinàries necessàries que genere el fill les sufragaran ambdós progenitors al 50 %.  
Aquestes mesures restaran sense efecte, en tot cas, quan siguen substituïdes per les de la sentència definitiva, o quan es pose fi al procediment de qualsevol altra manera.  
Aquesta és la meua interlocutòria, uniu-la al llibre d'interlocutòries i deixeu-ne un testimoniatge en les actuacions, i contra la qual no es pot interposar cap recurs, que ordene i firme.»  
  
Atés que es desconeix el domicili o la residència actuals de la part demandada, per la interlocutòria de 2 de juny de 2017, el lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ha ordenat publicar aquest edicte en el Diari Oficial de la Generalitat Valenciana, per a portar a efecte la diligència de notificació de la interlocutòria a la part demandada, Allen Ifeanyi Anigbogu.  
  
Castelló de la Plana, 2 de juny de 2017.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8142, del 05-10-2017 (2017/8746)

Extracte de la Resolució de 20 de setembre de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen les ajudes per al control oficial de rendiment lleter per a l'exercici 2017 a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8142

Data del DOGV
:   05-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8746


Data del document
:   20-09-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució de 20 de setembre de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen les ajudes per al control oficial de rendiment lleter per a l'exercici 2017 a la Comunitat Valenciana. [2017/8746]  
BDNS (identif.): 364817.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Els beneficiaris de les ajudes seran els centres autonòmics de control lleter.  
  
Segon. Objecte  
Ajudes destinades al control oficial del rendiment lleter per a l'avaluació genètica de les espècies bovina, ovina i caprina, per a les lactacions finalitzades i vàlides en les explotacions de la Comunitat Valenciana, d'acord amb les bases reguladores previstes en el Reial decret 368/2005, de 8 d'abril.  
  
Tercer. Base reguladora  
Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina.  
  
Quart. Quantia  
Control oficial del rendiment lleter: 30.000,00 euros.  
  
Cinqué. Termini presentació sol·licituds  
Un mes comptat a partir de l'endemà de la publicació de l'extracte de la resolució en el Diari Oficial de la Generalitat Valenciana.  
  
València, 20 de setembre de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.
Diari Oficial de la Generalitat Valenciana


Sumari del DOGV 8049, del 26-05-2017 (2017/3728)

RESOLUCIÓ de 26 d'abril de 2017, de la Universitat d'Alacant, per la qual es publica la relació definitiva d'aspirants aprovats en les proves selectives per a l'ingrés en l'escala tècnica (referència A02/16), per a ocupar llocs d'administració especial, sector investigació, en l'OTRI - Oficina de Transferència de Resultats d'Investigació del Servei de Gestió de la Investigació i Transferència de Tecnologia, pel sistema general d'accés lliure.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8049

Data del DOGV
:   26-05-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/3728


Data del document
:   26-04-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 26 d'abril de 2017, de la Universitat d'Alacant, per la qual es publica la relació definitiva d'aspirants aprovats en les proves selectives per a l'ingrés en l'escala tècnica (referència A02/16), per a ocupar llocs d'administració especial, sector investigació, en l'OTRI - Oficina de Transferència de Resultats d'Investigació del Servei de Gestió de la Investigació i Transferència de Tecnologia, pel sistema general d'accés lliure. [2017/3728]  
Finalitzat el procés selectiu convocat per Resolució de 28 de juliol de 2016 (DOGV 7864, 02.09.2016), per a cobrir places vacants en la plantilla de personal funcionari, escala tècnica, pel sistema d'accés lliure per a ocupar llocs d'administració especial, d'acord amb el que disposen les bases 1.7 i 7 de la convocatòria, es resol publicar la relació definitiva d'aspirants aprovats, que s'adjunta en L'annex a la present.  
  
Segons el que disposa la mencionada base 7, es proposa el nomenament de personal funcionari de carrera a favor del personal aspirant inclòs en aquest annex.  
D'acord amb el que disposa la base 8.1 de la convocatòria, el personal assenyalat disposa de 20 dies hàbils des de l'endemà de la publicació d'aquesta resolució, per a presentar en el Registre General de la Universitat la documentació establida en l'esmentada base.  
  
Alacant, 26 d'abril de 2017.- El rector, p. d. (Estatuts de la Universitat d'Alacant), el gerent: Rafael Pla Penalva.  
  
  
ANNEX  
Relació definitiva d'aspirants aprovats  
  
Escala tècnica  
(referència A02/16)  
  
DNI Cognoms i nom Puntuació total  
36374622A Moreno Monteagudo, María Lorenza 43,62  
51542599L Montesinos Azorín, Juan José 42,37  
38939671I Francés Hernández, Olga 41,48
Diari Oficial de la Generalitat Valenciana


Sumari del DOGV 8080, del 10-07-2017 (2017/6191)

Informació pública de la modificació puntual número 38 del pla general.
-----------------------------------------------------------------------

### Dades del document

Número de DOGV
:   8080

Data del DOGV
:   10-07-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6191


Data del document
:   05-07-2017

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * administració local
    * pla d'urbanisme

Informació pública de la modificació puntual número 38 del pla general.  
 [2017/6191]  
Emesa la corresponent resolució d'informe ambiental i territorial estratègic, que va ser publicada en el Diari Oficial de la Generalitat Valenciana número 8052, de 31 de maig de 2017.  
Aprovat pel Ple de l'Ajuntament, en la sessió de 28 de juny de 2017, el sotmetiment a informació pública de la modificació puntual número 38 del pla general, consistent en:  
· Canviar la qualificació del sòl i vol del sistema general d'equipament de servei públic SP número 153, que passa a sistema local d'espais lliures-zona verda.  
· Canviar la qualificació del sòl i vol del sistema local d'espais lliures-zona verda número 31-A, que passa a sistema general d'equipament d'infraestructures-servei urbà.  
S'exposa al públic en el Servei d'Urbanisme, Contractació i Béns i en la pàgina web de l'Ajuntament, www.lavallduixo.es, per un termini de 45 dies, durant el qual podrà ser examinada per totes les persones que es consideren afectades i formular quantes al·legacions i observacions estimen pertinents.  
  
La Vall d'Uixó, 5 de juliol de 2017.- L'alcaldessa: Tania Baños Martos.
Diari Oficial de la Generalitat Valenciana


Sumari del DOGV 8060, del 12-06-2017 (2017/4157)

Formalització del contracte número SU/2/17. Subministrament i substitució de la bomba de calor per al Pla d'estalvi d'energia i eficiència 2017, de la Universitat Jaume I .
----------------------------------------------------------------------------------------------------------------------------------------------------------------------------

### Dades del document

Número de DOGV
:   8060

Data del DOGV
:   12-06-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4157


Data del document
:   09-05-2017

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Formalització del contracte número SU/2/17. Subministrament i substitució de la bomba de calor per al Pla d'estalvi d'energia i eficiència 2017, de la Universitat Jaume I . [2017/4157]  
1. Entitat adjudicadora  
a) Organisme: Universitat Jaume I.  
b) Dependència que tramita l'expedient: Servei de Contractació i Assumptes Generals.  
c) Número d'expedient: SU/2/17  
d) Adreça d'internet del perfil del contractant:   
http://e-ujier.uji.es/pls/www/!gri\_www.euji05708  
  
2. Objecte del contracte  
a) Tipus: subministrament.  
b) Descripció: subministrament i substitució de la bomba de calor del Pla d'estalvi d'energia i eficiència 2017  
c) Divisió per lots i nombre de lots/nombre d'unitats:  
Lot únic.  
d) CPV: 38400000-9  
e) Mitjà de publicació de l'anunci de licitació: electrònic.  
f) Data de publicació de l'anunci de licitació. DOGV 22.02.2017  
  
  
3. Tramitació i procediment  
a) Tramitació: ordinària.  
b) Procediment: obert.  
  
4. Pressupost base de licitació  
Lot únic: import sense IVA: 83.350,00 euros. Import total: 100.853,50 euros.  
  
5. Formalització del contracte  
a) Data d'adjudicació: 10 d'abril de 2017  
b) Data de formalització del contracte: 12 d'abril de 2017  
c) Contractista: Veolia Servicios Lecam, SAU  
d) Import o cànon d'adjudicació:  
Lot únic: import sense IVA: 66.500,00 euros. Import Total: 80.465,00 euros.  
e) Avantatges de l'oferta adjudicatària.  
Lot únic: ser l'oferta més econòmica i una de les dues millor valorades tècnicament (presenta cinc millores: 1) Gestió i control de funcionament. Targeta d'adreça BMS, integració, calibratge, verificació i funcionament tàndem. 2) Canonades PPR Climatherm i augment de l'aïllament tèrmic. 3) Adequació hidràulica. Adequació per a instal·lació de separador de lots, preses de dipòsit d'inèrcia en 5 polzades i purgadors automàtics Spirotop. 4) Manteniment i assistència tècnica per Saat Dakin i Veolia, disponibilitat de recanvis, servei d'assistència tècnica 24 hores, informes tècnics i connexió al controlador Microthech III de la bomba de calor. 5) Tramitació IVACE, projecte tècnic, comprovacions, estudis i auditories.)  
  
6. Altres informacions  
-  
  
Castelló de la Plana, 9 de maig de 2017.- El rector, p. d. (R 16.06.2014), el gerent: Andrés Marzal Varó.
Diari Oficial de la Generalitat Valenciana


Sumari del DOGV 8175, del 22-11-2017 (2017/10670)

RESOLUCIÓ de 20 de novembre de 2017, de la Universitat d'Alacant, per la qual nomena María Dolores Fernández Poyatos professora titular d'universitat en l'àrea de coneixement de Comunicació Audiovisual i Publicitat.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8175

Data del DOGV
:   22-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10023


Data del document
:   20-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 20 de novembre de 2017, de la Universitat d'Alacant, per la qual nomena María Dolores Fernández Poyatos professora titular d'universitat en l'àrea de coneixement de Comunicació Audiovisual i Publicitat. [2017/10273]  
De conformitat amb la proposta elevada per la comissió nomenada per a jutjar la plaça de professora titular d'universitat (DF02817), convocada per Resolució de 26 de juliol de 2017 (BOE 14.08.2017), de l'àrea de coneixement de Comunicació Audiovisual i Publicitat, Departament de Comunicació i Psicologia Social, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenvolupen, ha resolt:  
  
Nomenar María Dolores Fernández Poyatos, amb document nacional d'identitat número 78041126J, professora titular de universitat de l'àrea de coneixement de Comunicació Audiovisual i Publicitat, adscrita al departament de Comunicació i Psicologia Social.  
  
Contra aquesta resolució, que esgota la via administrativa, pot la persona interessada interposar recurs contenciós administratiu davant del Jutjat Contenciós Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, de l'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà al de la publicació d'aquesta resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 20 de novembre de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 7984, del 21-02-2017 (2017/863)

Notificació de la sentència dictada en el procediment de guarda i custòdia de fills menors no matrimonials no consensuats número 929/2012.
------------------------------------------------------------------------------------------------------------------------------------------

### Dades del document

Número de DOGV
:   7984

Data del DOGV
:   21-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/863


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en el procediment de guarda i custòdia de fills menors no matrimonials no consensuats número 929/2012. [2017/863]  
Procediment: família, guarda, custòdia i aliments de fill menor no matrimonial no consensuat 000929/2012.  
De: Gregorio Cayuelas Menárguez.  
Procuradora: Bernardo Penalva Riquelme.  
Contra: María Isabel Blasco Pozas.  
Procurador/a: -  
En aquest procediment de família, guarda i custòdia, seguit a instàncies de Gregorio Cayuelas Menárguez contra María Isabel Blasco Pozas, s'ha dictat la sentència que, literalment, és com segueix:  
  
«Sentència número 173/2016  
Orihuela, 20 de juliol de 2016  
Francisca Isabel Fernández Zapata, magistrada del Jutjat de Primera Instància número 4 d'aquesta ciutat i partit, he vist aquestes actuacions de mesures paternofilials que, amb el número 929/2012, s'han tramitat en aquest jutjat, a instàncies de Gregorio Cayuelas Menárguez, representat pel procurador el senyor Penalva Riquelme, substituït pel senyor Díaz Carrió i defensat pel lletrat el senyor Hernández Simón, contra María Isabel Blasco Pozas, en rebel·lia, amb intervenció del Ministeri Fiscal, d'acord amb els següents:  
[...]  
Dispositiva  
Estime la demanda de mesures paternofilials, presentada pel procurador el senyor Penalva Riquelme, en representació de Gregorio Cayuelas Menárguez, contra María Isabel Blasco Pozas, i atorgue la guarda i custòdia de la filla menor d'edat al pare, sense verificar la imposició expressa de les costes.  
Notifiqueu aquesta sentència a les parts, i feu-los saber que no és ferma i que, en contra, s'hi pot interposar un recurs d'apel·lació davant d'aquest jutjat, del qual, si escau, coneixerà l'Audiència Provincial d'Alacant.  
Aquesta és la meua sentència, que pronuncie, mane i firme.  
Publicació. La sentència anterior va ser llegida i publicada en el dia de hui per la magistrada jutgessa que l'ha dictada, mentre celebrava audiència pública, en done fe.»  
  
I atés que la demandada, María Isabel Blasco Pozas, es troba en parador desconegut, expedisc aquest edicte a fi que li valga de notificació de forma deguda.  
  
Orihuela, 2 de febrer de 2017.- El lletrat de l'Administració de justícia: Pedro Javier García Martínez.
Diari Oficial de la Generalitat Valenciana


Sumari del DOGV 8175, del 22-11-2017 (2017/9524)

Resolució de 10 d'octubre de 2017, de la Direcció General de Centres i Personal Docent, per la qual se citen les persones interessades en el procediment ordinari número 4/000332/2808-NX per a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8175

Data del DOGV
:   22-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/9524


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 10 d'octubre de 2017, de la Direcció General de Centres i Personal Docent, per la qual se citen les persones interessades en el procediment ordinari número 4/000332/9284-JX per a comparéixer en la via jurisdiccional. [2017/9524]  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat d'aquesta unitat administrativa l'expedient referit al procediment que es descriu:  
  
1. Recurrents:Instituto Calasancio Hijas de la Divina Pastora i AMPA del Col·legi Calasancio d'Alacant.  
2. Interessats: afectats per la interposició del present recurs en l'expedient administratiu.  
3. Descripció: Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV 8044, 20.05.2017).  
  
4. Referència del tribunal: procediment ordinari núm. 4/000332/1013-GB. NIG: 46929-18-8-4561-1453221.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al tribunal l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit de la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Quarta.  
  
  
València, 10 d'octubre de 2017. El director general de Centres i Personal Docent: José Joaquín Carrión Candel.